1. melléklet: környezeti értékelés véleményezés összefoglaló

	Ügyiratszám: ZAG/030/04442-2/2022 Tárgy: környezeti vizsgálat Ügyintéző: Kreinerné Pribilla Tímea  Hivatkozás: - Telefon: (70) 436-5307  Melléklet: -  Novák Ferenc polgármester úr részére Zalakaros Város Önkormányzata   Tisztelt Polgármester Úr!   A Zala Megyei Kormányhivatal Agrárügyi Főosztály Erdészeti Osztálya Zalakaros Város településrendezési eszközök módosítása megkeresésükre válaszul, az egyes tervek, illetve programok környezeti vizsgálatáról szóló 2/2005. (I.11.) Korm. rendeletre hivatkozva az alábbi nyilatkozatot adom: A településrendezési eszközök módosítása során a közvetett hatások nem járnak számottevő káros hatással az erdőkre, azok talajára, vízháztartására, mikroklímájára. Környezeti vizsgálat lefolytatása erdészeti szempontból nem szükséges.  Hatáskörömet és illetékességemet az erdőről, az erdő védelméről és az erdőgazdálkodásról szóló 2009. évi XXXVII. törvény (továbbiakban: Evt.) 4. § (1) bekezdése, a 78. § (2) bekezdése, a 314/2012. (XI.8.) Korm. rendelet bekezdése, 9. számú melléklet 15. pontja, a földművelésügyi hatósági és igazgatási feladatokat ellátó szervek kijelöléséről szóló 383/2016. (XII.2.) Korm. rendelet 10. § c) pontja, 11. § (1) bekezdése, 12. §-a és a 2. melléklet 4. pontja állapítja meg.  Zalaegerszeg, időbélyegző szerint  Tisztelettel:   Dr. Sifter Rózsa főispán nevében és megbízásából:  Magyari István  osztályvezető Kapják: 1, E-TÉR 2, Irattár

	A tervezési terület Zalakaros belterületének déli szegélyén található, gazdasági, lakó területek határán. A módosítás következtében új beépítésre szánt területet nem jelölnek ki, a módosítás a lakó és ipari gazdasági építési övezetek határának pontosítására irányul. A módosítással érintett területen és környezetében védett építészeti érték nem található, sűrű beépítettség vagy intenzív területhasználat nem jellemző. A fentiek alapján tervezett módosítás következtében az épített környezet védelmére kiterjedően jelentős környezeti hatás nem várható. A terv alátámasztó munkarészéhez - az épített környezet védelmére kiterjedően - környezeti értékelés elkészítését nem tartom szükségesnek.

	A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet (továbbiakban: Kr.) 59. § (2) bekezdése alapján a településterv módosítását az önkormányzat képviselő-testületének, a készítés vagy módosítás tényét, új beépítésre szánt terület kijelölése esetén az Étv.-ben foglalt követelményeknek való megfelelést, amennyiben indokolt, a kiemelt fejlesztési területté nyilvánítást és a Kr. 7. § (7) bekezdése szerinti feljegyzés elfogadását együttesen tartalmazó döntése alapozza meg. A fenti döntést kérem a tervdokumentációhoz mellékelni.

	Az egyes tervek, illetve programok környezeti vizsgálatáról szóló 2/2005. (I. 11.) Korm. rendelet (3. sz. melléklete II/2. pontja) hatálya alá eső tervek esetében a véleményezésben az országos tisztifőorvos a kémiai biztonságra kiterjedően „érintettség esetén”, nem „minden” esetben vesz részt.   Zalakaros Város településrendezési eszközeinek egyes telekrész övezeti átsorolása miatti módosításához az alábbi észrevételt teszem. Önmagában az övezeti átsorolásnak kémiai biztonsági szempontú környezeti hatása nem várható, a környezeti vizsgálat elvégzését a Nemzeti Népegészségügyi Központ nem tartja szükségesnek.   Ugyanakkor tekintettel arra, hogy az ipari-gazdasági terület a nevezett telekrész (zárványtelek) átsorolásával a lakóövezettel további területen lesz határos, szükséges, hogy mind a kereskedelmi-gazdasági, mind az ipari-gazdasági területen, a pontosan ismertté váló megvalósítandó gazdasági tevékenység vonatozásában a környezetvédelmi hatásvizsgálat, a tevékenységgel kapcsolatos kockázatértékelés elvégzésre kerüljön.  Az eljárás további szakaszában a Nemzeti Népegészségügyi Központ csak abban az esetben kíván részt venni, amennyiben konkrét, a kémiai biztonságról szóló 2000. évi XXV. törvény hatálya alá eső kérdések merülnek fel, de akkor készséggel állunk rendelkezésükre.

	A változások eredményeként a Zala Megyei Katasztrófavédelmi Igazgatóság hatáskörébe tartozó szakterületi témakört (súlyos ipari balesetek megelőzése) érintően jelentős környezeti hatás nem várható, így az egyes tervek, illetve programok környezeti vizsgálatáról szóló 2/2005. (I.11.) Korm. rendelet szerinti környezeti vizsgálat készítését nem tartom szükségesnek.

